کرملین

د مسکو کرملین  یا په ساده ډول کرملین  د روسیې په پلازمینه مسکو کي یو مرکب ساختمان یا ودانۍ ده. Paul, Michael C. (January 2004). "The Military Revolution in Russia 1550–1682". The Journal of Military History. 68 (1): 31. . S2CID 159954818. دا ځای د کریملین (روسي کلا ) تر ټولو ښه پیژندل سوې سیمه ده چي د کرملین برجونو پنځه ماڼۍ، څلور کلیساوي او د کریملین تړل سوی دیوال پکښي راځي. د ودانې دننه د کرملین لوی ماڼۍ موقعیت لري، کوم چي د روسیې د امپراتور د شاهي استوګنځای په توګه مشهوره ده. دا ماڼۍ اوس وخت د روسیې د فدراسیون د ولسمشر رسمي استوګنځای ګڼل کیږي. د کرملین په سویل کي د ماسکوا سیند، ختیځ ته د سینټ باسیل کلیسا او سور میدان او لویدیځ ته د الکساندر باغ پراته دي.

د کریملین نوم په روسیه کي د "ښار دننه کلا" مانا ورکوي،  او ډیرئ وختونه په نړیوال سیاست کي د روسیې فدراسیون حکومت ته هم دغه نوم کارول کیږي. د سړې جګړې په لړ کي دا نوم د شوروي اتحاد حکومت ته راجع کېدی، کوم چي د پخوانۍ روسیې SFSR  کي یې د ښار څخه بهر فعالیت کاوه. 

کرملین په لویه کچه د خلکو لپاره خلاص او سیاحتي ځای بلل کیږي، او د مسکو د کرملین موزیمونو په ۲۰۲۳ کال کي ۱۰۲۴،۶۱۰ لیدونکي ځان راښکلي دي.